

**คำสั่งเทศบาลตำบลวานรนิวาส**

**ที่ 226 / 2565**

**เรื่อง แก้ไขคำสั่งมอบอำนาจให้รองนายกเทศมนตรี ปฏิบัติราชการแทนนายกเทศมนตรีตำบลวานรนิวาส**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่เทศบาลตำบลวานรนิวาส ได้มีคำสั่งเทศบาลตำบลวานรนิวาส ที่ 229/2564 เมื่อวันที่ 11 พฤษภาคม พ.ศ. 2564 เรื่อง มอบอำนาจให้รองนายกเทศมนตรี ปฏิบัติราชการแทนนายกเทศมนตรีตำบลวานรนิวาส เพื่อให้บริหารราชการของเทศบาลตำบลวานรนิวาส เป็นไปด้วยความเรียบร้อย รวดเร็ว และ  
มีประสิทธิภาพ

อาศัยอำนาจตามความในมาตรา 48 วีสติ แห่งพระราชบัญญัติเทศบาล พ.ศ.2496   
จึงแก้ไขคำสั่งเทศบาลตำบลวานรนิวาส ที่ 229/2564 เมื่อวันที่ 11 พฤษภาคม พ.ศ. 2564 โดยมอบหมายให้รองนายกเทศมนตรีเป็นผู้ปฏิบัติราชการแทนนายกเทศมนตรีตำบลวานรนิวาส ดังต่อไปนี้

1. นายปรีชา สุทธิวงศ์ รองนายกเทศมนตรีตำบลวานรนิวาส

มีหน้าที่รับผิดชอบกำกับดูแล ติดตามการปฏิบัติงานของกองสาธารณสุขและสิ่งแวดล้อม

1. นายทำนอง ตรงดี รองนายกเทศมนตรีตำบลวานรนิวาส

มีหน้าที่รับผิดชอบกำกับดูแล ติดตามการปฏิบัติงานของกองช่าง

โดยมีอำนาจในการสั่ง การอนุญาต การอนุมัติ หรือการปฏิบัติราชการที่นายกเทศมนตรีตำบลวานรนิวาสจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติ เทศบัญญัติ หรือคำสั่งใด หรือมติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติ เทศบัญญัติ หรือคำสั่งนั้น หรือมติของคณะรัฐมนตรีในเรื่องนั้นไม่ได้กำหนดในเรื่องการมอบอำนาจไว้เป็นอย่างอื่น ซึ่งมีรายละเอียดปรากฏตามบัญชีแนบท้ายคำสั่งนี้

การปฏิบัติราชการแทนนายกเทศมนตรีตำบลวานรนิวาสดังกล่าวข้างต้น ต้องกระทำภายใต้การกำกับดูแลและกรอบนโยบายที่นายกเทศมนตรีตำบลวานรนิวาสกำหนดไว้ อนึ่ง คำสั่งใดที่ขัดหรือขัดแย้งกับคำสั่งนี้ให้ยกเลิก และให้ใช้คำสั่งนี้แทน

ทั้งนี้ ตั้งแต่วันที่ 1 มิถุนายน 2565 เป็นต้นไป

สั่ง ณ วันที่๐ 23 พฤษภาคม พ.ศ. 2565

|  |  |
| --- | --- |
|  | C:\Users\GGG\Desktop\รวมลายเซ็น\นายกำจัด01.png  (นายกำจัด ทิพย์สุริย์)  นายกเทศมนตรีตำบลวานรนิวาส |



**คำสั่งเทศบาลตำบลวานรนิวาส**

**ที่ 227 /2565**

**เรื่อง แก้ไขคำสั่งมอบหมายหน้าที่ให้เลขานุการนายกเทศมนตรีตำบลวานรนิวาส**

ตามที่เทศบาลตำบลวานรนิวาส ได้มีคำสั่งเทศบาลตำบลวานรนิวาส ที่ 230/2564 เมื่อวันที่ 11 พฤษภาคม พ.ศ. 2564 เรื่อง มอบหมายหน้าที่ให้เลขานุการนายกเทศมนตรีตำบลวานรนิวาส นั้น

เพื่อให้บริหารราชการของเทศบาลตำบลวานรนิวาส เป็นไปด้วยความเรียบร้อย รวดเร็ว และ มีประสิทธิภาพ จึงแก้ไขคำสั่งเทศบาลตำบลวานรนิวาส ที่ 230/2564 เมื่อวันที่ 11 พฤษภาคม พ.ศ. 2564 เรื่อง มอบหมายหน้าที่ให้เลขานุการนายกเทศมนตรีตำบลวานรนิวาส โดยมอบหมายหน้าที่ให้ นายศักดิ์ชัย อาแพงพันธ์ ตำแหน่งเลขานุการนายกเทศมนตรีตำบลวานรนิวาส มีหน้าที่สนับสนุนและอำนวยความสะดวกแก่นายกเทศมนตรีตำบลวานรนิวาส ในการกำกับดูแล ติดตามการปฏิบัติงานของสำนักปลัดเทศบาล กองคลัง และกองการศึกษา อนึ่ง คำสั่งใดที่ขัดหรือขัดแย้งกับคำสั่งนี้ให้ยกเลิก และให้ใช้คำสั่งนี้แทน

ทั้งนี้ ตั้งแต่วันที่ 1 มิถุนายน 2565 เป็นต้นไป

สั่ง ณ วันที่ 23 พฤษภาคม พ.ศ. 2565

|  |  |
| --- | --- |
|  | C:\Users\GGG\Desktop\รวมลายเซ็น\นายกำจัด01.png  (นายกำจัด ทิพย์สุริย์)  นายกเทศมนตรีตำบลวานรนิวาส |